गदर 2 ट्रेलर लॉन्च पर कहा- जनता नहीं चाहती..हम आपस में लड़ें
Sunny Deol Controversial Remark - Fans Reaction. गुरुवार को गदर 2 का ट्रेलर लॉन्च इवेंट हुआ। इस मौके पर सनी देओल ने कुछ ऐसा कहा जिसकी वजह से सोशल मीडिया पर एक बहस छिड़ गई है। सनी ने कहा कि सियायत की वजह से भारत और पाकिस्तान
गुरुवार को गदर 2 का ट्रेलर लॉन्च इवेंट हुआ। इस मौके पर सनी देओल ने कुछ ऐसा कहा जिसकी वजह से सोशल मीडिया पर एक बहस छिड़ गई है। सनी ने कहा कि सियासत (राजनीति) की वजह से भारत और पाकिस्तान के लोगों में एक दूसरे के लिए नफरत है।
जनता नहीं चाहती कि हम आपस में लड़ें। सनी ने कहा कि भारत और पाकिस्तान के लोग आखिर हैं तो एक ही मिट्टी से निकले। सनी का ये स्टेटमेंट कुछ सोशल मीडिया यूजर्स को रास नहीं आया है। लोगों का कहना है कि वे इस फिल्म को देखने की प्लानिंग कर रहे थे, लेकिन सनी के इस बयान ने उनका दिल तोड़ दिया।
पहले सनी देओल का पूरा स्टेटमेंट पढ़िए..
सनी देओल ने ट्रेलर लॉन्च में कहा, 'कुछ ले जाने या लेने-देने की बात नहीं होती है। बात होती है इंसानियत की। झगड़े नहीं होने चाहिए, दोनों तरफ उतना ही प्यार है, ये सियासी खेल होता है जो सब नफरतें पैदा करती हैं।
आप फिल्म में भी यही देखेंगे। जनता नहीं कोई चाहती कि हम एक दूसरे के साथ झगड़ा करें। आखिर है तो सब इसी मिट्टी से।'
सोशल मीडिया यूजर्स ने कहा- पैसे बचाने के लिए शुक्रिया सनी देओल
कुछ सोशल मीडिया यूजर्स सनी के इस स्टेटमेंट से नाखुश दिखे। एक यूजर ने लिखा- जिंदगी में पहली बार किसी मूवी को थिएटर में देखने का मन था। लेकिन सनी देओल के इस स्टेटमेंट ने मेरे 700-800 रुपए बर्बाद होने से बचा लिए। बहुत बहुत धन्यवाद सनी देओल।
एक यूजर ने लिखा- इस डायलॉग के साथ ही पिक्चर फ्लॉप हो गई। सनी पाजी, दूसरा पार्ट बनाने से पहले पहला पार्ट ही देख लेते।
एक यूजर ने लिखा- अपने घर से बाहर निकलिए सनी देओल, एक बार जाकर पाकिस्तान में हिंदुओं की दशा देखिए जो शिविरों में रहने के लिए मजबूर हैं।
अमीषा पटेल बोलीं- लोगों ने 'गदर' को गटर बोला
ट्रेलर लॉन्च इवेंट में फिल्म की एक्ट्रेस अमीषा पटेल ने एक शॉकिंग खुलासा किया। उन्होंने कहा, 'गदर के पहले पार्ट के वक्त लोगों ने इसे 'गटर' बोला था। फिर भी मैंने इसे चुनौती की तरह लिया था। वहीं चीज गदर 2 के समय पर हुई।
लोगों ने कहा कि जो एक्ट्रेस लेजी लम्हे (फिल्म प्यार थोड़ा मैजिक का अमीषा पर फिल्माया एक गाना) पर डांस करती है, क्या वो 20 साल के लड़के की मां का रोल कर पाएगी। मैंने इस बात को भी एक चुनौती की तरह लिया और ये रोल करके दिखाया।'
कैसा है फिल्म का ट्रेलर?
फिल्म के ट्रेलर को ऑडियंस का जबरदस्त रिस्पॉन्स मिल रहा है। सनी देओल 22 साल बाद फिर तारा सिंह बनकर लौटे हैं। करीब तीन मिनट के ट्रेलर में हर जगह सनी देओल का इम्पैक्ट ज्यादा दिख रहा है।
अमीषा पटेल इस बार भी काफी मासूम लगी हैं। इस बार तारा सिंह हैंडपंप नहीं बल्कि हथौड़ा लेकर दुश्मनों पर वार करेंगे।
ट्रेलर में चार चेहरों को ज्यादा स्क्रीन टाइम मिला है। सनी और अमीषा के बेटे बने एक्टर उत्कर्ष शर्मा के अलावा पाकिस्तानी फौज में जनरल बने एक्टर मनीष वाधवा भी काफी पावरफुल लगे हैं।
ट्रेलर में सुनने को मिले जबरदस्त डायलॉग
फिल्म के ट्रेलर में सनी देओल एक सीन में पाकिस्तानी फौज के जनरल से कहते हैं- अगर यहां के लोगों को दोबारा मौका मिले ना हिंदुस्तान में बसने का..तो आधे से ज्यादा पाकिस्तान खाली हो जाएगा। कटोरा लेकर घूमोगे.. भीख भी नहीं मिलेगी
सनी देओल के बेटे चरणजीत ने पाकिस्तानी फौज के जनरल से कहा- दुआ मांग लेना कि मेरा पाप्पे यहां ना आएं.. क्योंकि अगर वो यहां आ गया ना तो तेरे इतने चिथड़े करेगा कि तेरा पूरा पाकिस्तान गिन नहीं पाएगा